На основу Закона о јавним набавкама („Службени гласник РС“, број 124/2012, 14/2015 и 68/2015), закључује се Уговор *(по моделу који треба бити потписан и оверен*)

1. **МОДЕЛ УГОВОРА**
2. о јавној набавци услуга
3. уговорне стране:

**НАРУЧИЛАЦ:** Народни музеј Ниш**,** Ниш, Генерала Милојка Лешјанина бр. 14, којi заступа в.д. Директора Ненад Спасић (у даљем тексту **НАРУЧИЛАЦ**) с једне стране, и

**ПРУЖАЛАЦ УСЛУГА: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

са седиштем у **\_\_\_\_\_\_\_\_\_\_\_\_\_\_\_\_\_,**

улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_

кога заступа **\_\_\_\_\_\_\_\_\_\_\_\_\_\_\_\_\_\_\_**

(у даљем тексту: **Пружалац услуга**)

с друге стране.

Наручилац је Одлуком о додели Уговора број \_\_\_\_\_\_\_\_\_\_\_ од \_\_\_.\_\_\_. 2017. године одлучио да са првонаграђеним учесником конкурса за дизајн \_\_\_\_\_\_\_\_\_\_\_\_\_\_\_\_\_ склопи Уговор о јавној набавци услуга, након спроведеног поступка конкурса за дизајн за јавну набавку „Израдe идејног решења на архитектонском конкурсу за реконструкцију зграде музеја на археолошком налазишту Медијана“ (ЈН бр. 2/2017).

**ПРЕДМЕТ УГОВОРА**

**Члан 1.**

          Предмет овог Уговора је израда пројектне документације неопходне за подношење захтева за добијање локацијских услова, потом израду пројекта ПГД – пројекта за добијање грађевинске дозволе укључујући техничку контролу, као и пројекта ПЗИ – пројекта за извођење.

**ЦЕНА И УСЛОВИ ПЛАЋАЊА**

**Члан 2.**

Укупна цена услуга израдe пројектне документације неопходне за подношење захтева за добијање локацијских услова, потом израду пројекта ПГД – пројекта за добијање грађевинске дозволе укључујући техничку контролу, као и пројекта ПЗИ – пројекта за извођење износи \_\_\_\_\_\_\_\_\_\_\_\_\_\_\_\_ динара без урачунатог ПДВ-а, односно 447.000,00 динара са урачунатим ПДВ-ом.

Цена услуга је фиксна и не може се мењати.

**ОБАВЕЗЕ НАРУЧИОЦА**

**Члан 3.**

Наручилац се обавезује да за набавку услуга из чл. 1. овог Уговора, исплати Пружаоцу услуга вредност из става 1. овог члана са урачунатим ПДВ-ом.

Уговорне стране су сагласне да се плаћање по овом Уговору изврши уплатом на рачун Пружаоца услуга брoj \_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_\_\_\_\_\_\_\_ банке на следећи начин:

- износ од \_\_\_\_\_\_\_\_\_\_\_\_\_\_\_ без ПДВ-а, односно износ од 53.000,00 динара са ПДВ-ом уплатити у року од 5 дана од дана израде техничке документације за добијање локацијских услова,

- износ од \_\_\_\_\_\_\_\_\_\_\_\_\_\_\_ без ПДВ-а, односно износ од 354.000,00 динара са ПДВ-ом уплатити у року од 30 дана од дана достављања пројекта ПГД за добијање грађевинске дозволе са извршеном техничком контролом,

- износ од \_\_\_\_\_\_\_\_\_\_\_\_\_\_\_ без ПДВ-а, односно износ од 40.000,00 динара са ПДВ-ом уплатити у року од 30 дана од дана достављања пројекта ПЗИ за извођење.

Плаћање за дефинисани облик пружања услуга извршиће у наведеном року након достављања пројекта са свом неопходном пратећом документацијом, а на основу налога наручиоца, и испостављања фактуре.

Понуђачу није дозвољено да захтева аванс.

**ОБАВЕЗЕ ПРУЖАОЦА УСЛУГА**

**Члан 4.**

Пружалац услуга се обавезује да ће извршити тражене услуге на основу првонаграђеног к**онкурсног рада учесника конкурса за дизајн \_\_\_\_\_\_\_\_\_\_\_\_\_\_\_\_\_**, који је саставни део овог Уговора.

Пружалац услуга се обавезује да приступи изради пројеката, у свему према постојећим прописима, стандардима и нормама за пројектовање и према спецификацији тражених услуга од стране Наручиоца.

**Члан 5.**

Пружалац услуга се обавезује да ће пројекте, из члана 1. овог Уговора, израдити и доставити Наручиоцу у наведеном року.

Пружалац услуга је дужан да организује паралелно вршење техничке контроле са израдом пројектне документације која је предмет овог уговора, од стране независне овлашћене пројектантске организације, тако да по основу израде техничке контроле и исправке по примедбама нема право на продужење рока.

**Члан 6.**

Уговорени рок за извршење посла може се продужити само писаним споразумом обе уговорене стране, с тим што је Наручилац у обавези да пре продужетка рока за извршење посла донесе Одлуку о измени Уговора у складу са Законом о јавним набавкама.

**Члан 7.**

Уколико Пружалац услуга не буде извршавао своје уговорне обавезе у роковима, на начин и под условима предвиђеним Уговором, Наручилац може реализовати средство обезбеђења предвиђено чл. 12. овог Уговора.

**Члан 8.**

Пружалац услуга ће испоручити Наручиоцу сваки пројекат у 4 (четири) штампаних примерака, као и на ЦД медијуму.

**Члан 9**.

Наручилац се обавезује да Пружаоцу услуга плати уговорену цену под условима и на начин одређен чл. 2. и 3. овог Уговора.

**УГОВОРНЕ КАЗНЕ**

**Члан 10.**

Ако Пружалац услуга не изврши услуге, траженог квалитета и у року предвиђеном у захтеву Наручиоца, Наручилац ће зарачунати пенале у износу од 0,1% укупне цене услуга, чија испорука касни, за сваки дан закашњења, с тим што укупан износ пенала зарачунатих због кашњења може износити највише 10% од укупно уговорене цене.

**РАСКИД УГОВОРА**

**Члан 11.**

Наручилац задржава право да једнострано раскине овај Уговор у случају да Пружалац услуга не поступи по примедби и исту не отклониу року од5 (пет) данаод дана пријема примедбе.

Уговор се раскида писаном изјавом која садржи основ за раскид Уговора и доставља се другој уговорној страни.

**СРЕДСТВА ОБЕЗБЕЂЕЊА**

**Члан 12.**

Пружалац услуга је дужан да у тренутку закључења Уговора достави Наручиоцу 1 (jедну) бланко соло меницу, захтев за регистрацију менице у Регистру меница Народне банке Србије са овереним пријемом исте од стране пословне банке (оригинал или копија), попуњено, печатом оверено и потписано менично овлашћење и копију картона депонованих потписа, као средство обезбеђења **за добро извршење посла** у уговореном року. Уколико се Пружалац услуга не буде придржавао уговореног рока за пружање услуга, Наручилац може реализовати меницу на коју може унети износ од највише 10% од вредности Уговора.

Меничним овлашћењем Пружалац услуга ће овластити наручиоца да меницу може да попуни на износ од највише 10% од вредности уговора као и да меницу може безусловно, неопозиво, без протеста и трошкова, вансудским путем у складу са важећим прописима поднети на наплату. Такође, у њему се мора предвидети да је меница важећа и у случају да дође до промене лица овлашћених за располагање средствима на текућем рачуну Дужника, статусних промена код Дужника, оснивања нових правних субјеката и др.

Рок важења меничног овлашћења мора бити најмање 5 (пет) дана дужи од дана истека рока за коначно извршење посла.

Уколико Пружалац услуга не достави Наручиоцу наведену меницу, Наручилац има право да реализује меницу дату као средство обезбеђења за озбиљност понуде.

Уколико Пружалац услуга у потпуности и у уговореном року пружи услуге из предмета овог Уговора Наручилац ће меницу са пратећом документацијом дату као средство обезбеђења за добро извршење посла у уговореном року вратити Пружаоцу услуга.

**ЗАВРШНЕ ОДРЕДБЕ**

**Члан 13.**

Овај Уговор ступа на снагу даном потписивања и достављања средства обезбеђења за добро извршење посла, а престаје да важи по обостраном испуњењу обавеза уговорних страна и у случајевима предвиђеним законом. Уговор се може мењати и допуњавати само сагласношћу обеју страна уговорница. Измене морају бити сачињене у писаној форми.

**Члан 14.**

На питања која нису регулисана овим Уговором, примениће се одговарајуће одредбе Закона о облигационим односима.

Сва евентуална спорна питања у тумачењу и примени овог Уговора и његових саставних делова решаваће споразумно овлашћени представници уговорних страна, а спорове који не могу бити решени споразумно ће решавати надлежни суд у Нишу.

**Члан 15.**

Уговор је сачињен у 6 (шест) истоветних примерака од којих 4 (четири) задржава Наручилац, а 2 (два) Пружалац услуга.

**Н А Р У Ч И Л А Ц ПРУЖАЛАЦ УСЛУГА**

Народни музеј Ниш

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

в.д. директора Ненад Спасић